Lav et referat af nedenstående tekst:

Tekst:
Vestre Landsret idømte torsdag den 47-årige Omer Sari fra Brønderslev syv års ubetinget fængsel og udvisning af landet for bestandigt for forsøg på manddrab. Omer Sari overfaldt 1. oktober sidste år sin dengang 22-årige svigerdatter med en kniv, og stak hende fem gange. Et af stikkene var så alvorligt, at svigerdatteren var i livsfare. Det skriver Nordjyske Stiftstidende. Under hele retssagen har den 47-årige nægtet sig skyldig i forsøg på manddrab og har forklaret, at han ikke havde til hensigt at dræbe svigerdatteren. Omer Sari forklarede, at han mistede besindelsen under et stort skænderi med sin eks-kone, fordi svigerdatteren havde beskyldt ham for at være konen utro samt for at have gjort tilnærmelser til svigerdatteren. Vestre Landsret fandt dog, at Omer Sari handlede forsætligt, og at knivoverfaldet var af grov karakter. Omer Sari er oprindeligt fra Tyrkiet, men har boet 20 år i Tyskland, hvor han også er statsborger, inden han kom til Danmark i 1998. Han ejer i dag tre pizzariaer i Nordjylland, og hele familien bor i Brønderslev. Straffen blev anket til Højesteret på stedet.

Referat:
Dommen straks anket til Højesteret